  Майя Бывальцева 27-тӥ инвожолы Удмуртиын эшшо 51 адями коронавирус инфекцилэсь йӧназ. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Инфекциез вормизы но выписать каремын эшшо 51 адями! Александр Бречалов, Удмуртилэн тӧроезТуннэ нуналлы элькунын коронавирус инфекциен черлан 22 выль учырез пусйизы. Висьыны усемъёс пӧлын Ижкарын 12 улӥсьёс, Сарапул ёросын вить улӥсьёс. Быдэн одӥг учыр Сарапулын, Можгаын, Воткаын, Вавож но Дэри ёросъёсын пусъемын. Улонысь эшшо одӥг адями кошкиз – 61 аресъем кышномурт. 27-тӥ инвожолы Удмуртиын коронавирус инфекциен черлан 1 сюрс 379 учыр лабораториосын зэматэмын. 27 мурт кулӥз, 999 адями йӧназ.  Тегъёс: Тазалык Ижкар висён Удмуртия коронавирус АлександрБречалов  